Die 2016-seisoen het in Februarie afgeskop met oefenwedstryde teen Suid-Amerikaanse toerspanne. Ongelukkig het die 0/19-oefengroep al drie hierdie wedstryde verloor. Die span se sukses het begin by ‘n rugbydag in Porterville waar hul eerste oorwinning behaal is.
Gedurende die Maart-vakansie het die 0/19-oefengroep deelgeneem aan die Tony Stoop-toernooi. Dit was ‘n baie suksesvolle toernooi en die Struisies het die toernooi gewen deur Worcester Gimnasium te klop met ‘n skitterende oorwinning van 12-11. Die groep is geslyp deur mnr. Bernie Deacon (hoofafrigter), mnr. James Dido (agterspelerafrigter) en mnr. Stix Theunissen (kondisioneerder en voorspelerafrigter).
Die 0/19A-span het goeie oorwinnings behaal teen Hoërskool Swartland, Worcester Gimnasium, Hoërskool Hugenote, Hoërskool Punt, Hoërskool DF Malan en Langenhoven Gimnasium. Die junior-rugbyspanne het goeie rugby gespeel en die “manne” word goed voorberei vir die toekoms. Die gelykopuitslag van die 0/16A- span teen die Kwaggas verdien spesiale vermelding en ons sien uit na die volgende Struisiedag. Dit mag dalk ‘n herhaling van 2010 wees…
Ons spog vanjaar met verskeie provinsiale rugbyspelers. Baie geluk aan:
SWD-Akademiespan – Larry Paulse (o/k) en Tiaan Fourie
SWD-Cravenweek – Xhantilomzi Nokoyo
Baie dankie aan al ons behulpsame en gemotiveerde afrigters. Ons bedank u vir al u tyd, moeite en deursettingsvermoë om ons seuns se potensiaal te ontwikkel om tot die beste van hul vermoë te presteer. Baie dankie ook aan al ons skeidsregters – sonder julle sal die rugby nie so aanskoulik wees nie. ‘n Besondere woord van dank aan al ons ouers , ondersteuners en borge wat die seisoen vir ons moontlik gemaak het. Baie dankie aan mnr. Gerrit Rudolph en die noodhulpspan, asook mnr. Lewies Krisjan en al die algemene werkers wat ons terrein altyd so mooi netjies voorberei.
‘n Spesiale woord van dankie aan die K2-Saadbemarking en al die ander borge wat vanjaar weer die K2-Klein Karoo Medium Skole Toernooi geborg het. Sonder julle sou dit nie moontlik wees nie. Ons sien daarna uit om die toernooi weer volgende jaar vanaf 28 April tot 1 Mei 2017 aan te bied.
Aan al die rugbyspelers: baie dankie vir jul harde werk, positiewe gesindheid en lojaliteit teenoor die spel, skeidsregters en skool. Hou aan met die harde werk, want harde werk is beter as talent, behalwe as talent hard werk.
Ons dank ons Hemelse Vader wat sy Hand oor ons gehou en ons geseën het. Dankie vir ons talente en dat ons dit kan uitleef in so ‘n wonderlike skool.
Mnr. Stix Theunissen